ועדת הכנסת, כנסת 17, פרוטוקול מספר 227, 2008-04-02 10:20

דוד טל: רבותי חברי הכנסת, זימנו ישיבה דחופה, כתוצאה ממה שיאמר כרגע מזכיר הכנסת.

דוד טל: הוא יסביר למה זימנו את הישיבה הדחופה הזאת, ולאחר מכן הוא יציג את החוקים שלא הספיקו אתמול לדון בהם ונצביע עליהם אם אנחנו נותנים פטור או לא נותנים פטור.

דוד טל: אם לא נותנים פטור מחובת הנחה להצעת חוק, היא לא תוכל לבוא היום להצבעה, וממילא היא תידחה עד סיום הפגרה.

דוד טל: אדוני מזכיר הכנסת, בבקשה.

איל ינון: אתמול נסתיים הדיון במליאה מוקדם מהצפוי, ולכן הלשכה המשפטית והדפוס לא הספיקו כמתוכנן להניח על שולחן הכנסת הצעות שוועדות הכנסת השונות סיימו להכין לקריאה השנייה והשלישית, ושהיו אמורות לעלות להצבעה ביום האחרון של הכנס, לכן אנחנו מבקשים לפי סעיף 125 לתקנון, שוועדת הכנסת תפטור מחובת הנחה, כי יש חובת הנחה בתקנון של יום לפני, לקראת הקריאה השנייה והקריאה השלישית, מספר הצעות חוק שאותן אני אציין לבקשת חבר הכנסת בן-ששון.

איל ינון: הצעה שעולה מוועדת החוץ והביטחון לקריאה השנייה והשלישית, הצעת חוק רישום ציוד וגיוסו לצבא ההגנה לישראל (תיקון מס' 4), התשס"ח-2008.

איל ינון: זאת הצעת חוק ממשלתית.

דוד טל: רבותי, אני מעלה להצבעה לפטור מחובת הנחה הצעה של ועדת החוץ והביטחון.

דוד טל: מי בעד פטור, ירים את ידו.

דוד טל: תודה.

דוד טל: מי נגד?

דוד טל: תודה.

דוד טל: מי נמנע?

דוד טל: תודה.

דוד טל: הצבעה בעד פטור – פה אחד אושר פטור מחובת הנחה להצעת חוק רישום ציוד וגיוס לצבא ההגנה לישראל (תיקון מס' 4), התשס"ח-2008

דוד טל: הצעת החוק קיבלה פטור מחובת הנחה.

איל ינון: ההצעה השנייה היא הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון), התשס"ח-2008, שעולה מוועדת החוץ והביטחון לקריאה השנייה ולקריאה השלישית.

דוד טל: זה שייך למשרד לביטחון פנים.

איל ינון: כן, אבל זה עולה מוועדת החוץ והביטחון.

איל ינון: זאת הצעת חוק ממשלתית.

יולי יואל אדלשטיין: מי היוזם?

איל ינון: הממשלה.

דוד טל: מי בעד פטור מחובת הנחה?

דוד טל: תודה.

דוד טל: מי נגד?

דוד טל: תודה.

דוד טל: מי נמנע?

דוד טל: תודה.

דוד טל: הצבעה בעד – רוב נגד – 1 אושר פטור מחובת הנחה להצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון), התשס"ח-2008

דוד טל: ההצעה קיבלה פטור מחובת הנחה.

איל ינון: ההצעה השלישית היא הצעת חוק סיוע לקטינים נפגעי עבירות מין או אלימות, התשס"ח-2008, שעולה מהוועדה לזכויות הילד.

איל ינון: היוזם שלה הוא חבר הכנסת מיכאל מלכיאור.

איל ינון: מי בעד פטור מחובת הנחה?

איל ינון: מי נגד?

איל ינון: תודה.

איל ינון: מי נמנע?

איל ינון: תודה.

איל ינון: הצבעה בעד – פה אחד אושר לפטור מחובת הנחה הצעת חוק סיוע לקטינים נפגעי עבירות מין או אלימות, התשס"ח-2008

דוד טל: הצעת החוק קיבלה פטור מחובת הנחה.

איל ינון: ההצעה הבאה היא הצעת חוק לתיקון פקודת התעבורה (מס' 88 – הוראת שעה), התשס"ח-2008, שעולה מוועדת הכלכלה לקריאה השנייה ולקריאה השלישית.

איל ינון: היוזם שלה הוא חבר הכנסת נסים זאב.

דוד טל: מי בעד פטור מחובת הנחה?

דוד טל: מי נגד?

דוד טל: מי נמנע?

דוד טל: הצבעה בעד – פה אחד אושר פטור מחובת הנחה להצעת חוק לתיקון פקודת התעבורה (מס' 88 – הוראת שעה), התשס"ח-2008

דוד טל: ההצעה קיבלה פטור מחובת הנחה.

דוד טל: ההצעה הבאה.

איל ינון: הצעת חוק הגנת הצרכן (תיקון מס' 22), התשס"ח-2008, גם היא עולה מוועדת הכלכלה לקריאה השנייה ולקריאה השלישית, היוזמת חברתה כנסת אורית נוקד.

דוד טל: מי בעד פטור מחובת הנחה?

דוד טל: זאת הצעת חוק מצוינת, לדעתי האישית.

דוד טל: מי נגד?

דוד טל: תודה.

דוד טל: מי נמנע?

דוד טל: תודה.

דוד טל: הצבעה בעד – פה אחד אושר פטור מחובת הנחה הצעת חוק הגנת הצרכן (תיקון מס' 22), התשס"ח-2008

דוד טל: ההצעה קיבלה פטור מחובת הנחה.

איל ינון: ההצעה הבאה היא הצעת חוק הגנת הצרכן (תיקון מס' 23), התשס"ח-2008, שעולה מוועדת הכלכלה לקריאה השנייה ולקריאה השלישית, היוזמים חברי הכנסת גלעד ארדן ואלי אפללו.

דוד טל: מי בעד פטור מחובת הנחה, ירים את ידו.

דוד טל: תודה.

דוד טל: מי נגד?

דוד טל: תודה.

דוד טל: מי נמנע?

דוד טל: תודה.

דוד טל: הצבעה בעד – פה אחד אושר פטור מחובת הנחה הצעת חוק הגנת הצרכן (תיקון מס' 23), התשס"ח-2008

דוד טל: גם ההצעה הזאת קיבלה פטור מחובת הנחה.

איל ינון: ההצעה האחרונה, הצעת חוק איגודי ערים (תיקון מס') (מינוי ועדה קרואה באיגודי ערים), הממשלה היא היוזמת.

איל ינון: זאת הצעה שעולה מוועדת הפנים לקריאה השנייה ולקריאה השלישית.

דוד טל: מי בעד, ירים את ידו.

דוד טל: תודה.

דוד טל: מי נגד?

דוד טל: מי נמנע?

דוד טל: תודה.

דוד טל: הצבעה בעד – פה אחד אושר פטור מחובת הנחה להצעת חוק איגודי ערים (תיקון)

דוד טל: רבותי, חברי הכנסת, אני רוצה להסב את תשומת לבכם שיכול להיות שבתוך שעה או שעתיים אני אזמן שוב ועדה בנושא שכרגע הממשלה עדיין לא סיכמה.

יולי יואל אדלשטיין: אדוני מרמז על משהו?

דוד טל: אני מרמז שהממשלה נמצאת כרגע בתהליך של אישורים טלפוניים, לכשזה יהיה מוכן, אני אזמן אתכם.

רונית תירוש: אני רוצה לבקש מהאופוזיציה ומהקואליציה להתאחד ולברך היום את יואל חסון ליום הולדתו.

דוד טל: אני אוסיף, למה שרונית תירוש אמרה, מיטב ברכות ואיחולים בשם כל הוועדה.

דוד טל: רבותי חברי הכנסת, סיימנו את הפרק הזה.

דוד טל: הפרק הבא יבוא בהמשך.

דוד טל: היום.

דוד טל: תודה רבה.

דוד טל: הישיבה נעולה.